ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008010
ขอให้ตรวจสอบบุคคลแอบอ้างเป็นเจ้าหน้าที่สำนักงานเขตทวีวัฒนาในการเรียกเก็บค่าขยะมูลฝอย บริเวณซอยปรีดีพนมยงค์ 42 แยกพานิชอนันต์ 6 แขวงคลองตันเหนือ เขตวัฒนา กรุงเทพมหานคร จุดสังเกตภายในซอยปรีดีพนมยงค์ 42 แยกพานิชอนันต์ 6 เนื่องจากผู้ร้องแจ้งว่าวันที่ 26 กุมภาพันธ์ 2566 ช่วงเวลาประมาณ 13.40-13.50 น. มีบุคคลเพศชาย (ไม่ทราบชื่อและนามสกุล) อายุประมาณ 40-50 ปี ส่วนสูงประมาณ 160-165 เซนติเมตร รูปร่างผอม ผิวดำคล้ำ ย้อมผมสีทอง ไว้ผมเป็นกระจุกอยู่ด้านบน ทาเล็บสีแดง แต่งกายชุดนอนสีเหลืองลายการ์ตูนโปรเกม่อน โดยมีการปั่นจักรยานเรียกเก็บเงินค่าขยะมูลฝอยทั่วทั้งซอยฯ โดยแจ้งว่า "มาเก็บค่าขยะ 350 บาท (สามร้อยห้าสิบบาทถ้วน) ต้องเก็บทุก 3 เดือน" ผู้ร้องเห็นว่าบุคคลดังกล่าวมีลักษณะที่น่าสงสัย จึงได้สอบถามผู้เข้ามาเก็บขยะว่า "ทำไม่มีบิลของเขต ถ้าจะให้จ่ายเงินต้องมีใบเสร็จของเขต ถ้าทำแบบนี้ไม่จ่ายทำไมต้องจ่าย เดี๋ยวจะโทรเรียกเขตมา" จากนั้นบุคคลดังกล่าวได้เร่งรีบปั่นจักรยานออกไป เบื้องต้นผู้ร้องพบเห็นมาเป็นระยะเวลาประมาณ 3 เดือนแล้ว ซึ่งก่อนหน้านี้มีประชาชนภายในซอยฯ ได้ทำการจ่ายเงินให้แก่บุคคลดังกล่าว (ไม่สามารถระบุรายละเอียดที่แน่ชัดได้) พื้นที่ดังกล่าวอยู่ในความดูแลรับผิดชอบของสำนักงานเขตทวีวัฒนา ผู้ร้องจึงมีความประสงค์ให้ทางหน่วยงานที่เกี่ยวข้องตรวจสอบบุคคลดังกล่าวโดยด่วน และทางหน่วยงานสามารถตรวจสอบผ่านกล้องวงจรปิด (CCTV) ได้ที่ภายในซอยดังกล่าว เพื่อบรรเทาความเดือดร้อนให้แก่ประชาชนในพื้นที่ และมิให้บุคคลดังกล่าวกระทำความผิดต่อไป (ระบุข้อมูลตามผู้ร้อง)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata